《贫交行》
清代·张纶英

贫交无厚薄，穷壤无岁时。阴阳倏迁变，观化若等夷。

夏日炎何早，黄尘压空苦热恼，冬日暖何迟，霜威懔慄侵单袿。

凉暄如流去飘忽，转眼芳华已销歇。咨寒怨暑亦何为，松柏森森挺高节。

颜枯手皴未遑惜，维愿年年不离别。绮纨被体奚足欢，丘壑藏身宁守拙。

君不见，后有梁鸿前冀缺。

作者简介：（1798—?）江苏阳湖人，字婉紃。张琦女。孙劼妻。工书，出入欧阳、颜、扬诸家。分书从魏碑上溯晋、汉，遒丽沉厚。日本、高丽使者来华，常购其作品。与姊英等互为师友。